ຈຸດປະສົງໃນການແຂ່ງຂັນໃນຄັ້ງນີ້ ກໍ່ເພື່ອເປັນການຮັດແໜ້ນຄວາມສາມັກຄີ ແລະ ສົ່ງເສີມສຸຂະພາບ ໃຫ້ກັບພະນັກງານຂອງທັງສອງ ຫ້ອງການ ພ້ອມທັງເປັນການປະກອບສ່ວນເຂົ້າໃນການສະເຫຼີມສະຫຼອງຫຼາຍວັນສຳຄັນຂອງຊາດ ເຊັ່ນ ວັນສື່ມວນຊົນ ແລະ ພິມຈຳ ໜ່າຍແຫ່ງຊາດ ຄົບຮອບ 66ປີ, ວັນລັດຖະທຳມະນູນແຫ່ງຊາດ ຄົບຮອບ 26ປີ ແລະ ວັນຍຶດອຳນາດ ຄົບຮອບ 71ປີ ພ້ອມທັງເປັນ ການຂໍ່ານັບຮັບຕ້ອນກອງປະຊຸມສຸດຍອດອາຊຽນ ຄັ້ງທີ 28 ແລະ 29 ທີ່ຈະຈັດຂື້ນໃນລະຫວ່າງວັນທີ 6-8 ກັນຍາ 2016 ທີ່ ສປປ ລາວ ຈະເປັນເຈົ້າພາບ.
ຕາງໜ້າແລກຊໍ່ດອກໄມ້ມິດຕະພາບ ຫກປຊ ນຳໂດຍທ່ານ ເພັດສະໝອນ ສຸກທະວີພອນ ຮອງຜູ້ອຳນວຍການ ຫ້ອງການກອງທຶນ ປະກັນສັງຄົມແຫ່ງຊາດ ແລະ ຕາງໜ້າ ມ.ຊ ນຳໂດຍອາຈານ ທ່ານ ອາມອນ ຈັັນທະພາວົງ ຫົວໜ້າພາກວິຊາຄອມພິວເຕີ ພະແນກໄອທີ ມະຫາວິທະຍາໄລແຫ່ງຊາດ. ສຳລັບຜົນກາງແຂ່ງຂັນປະກົດວ່າ ຫກປຊ ສະເໝີກັບ ພາກວິຊາຄອມພິວເຕີ ມ.ຊ ປະຕູ 4:4 ໃນບັນຍາກາດຄຶກຄື້ນມ່ວນຊື່ນ ແລະ ໄມຕີຈິດມິດຕະພາບ ຕະຫຼອດໄລຍະການແຂ່ງຂັນ.
ພາບ/ຂ່າວໂດຍ: ພະແນກປະຊາສຳພັນ.